**Pohrebné služby a služby pohrebiska**

**V zmysle Vyhlášky č. 263 Úradu verejného zdravotníctva SR, ktorou sa nariaďujú opatrenia pri ohrození verejného zdravia k obmedzeniam prevádzok s účinnosťou od 25. novembra 2021**

Podľa § 2 ods. 1 Vyhlášky č. 263 ÚVZ SR sa uzatvárajú všetky maloobchodné prevádzky a prevádzky poskytujúce služby.

Podľa § 2 ods. 2 písm. p) Vyhlášky č. 263 sa zákaz podľa odseku 1 nevzťahuje na pohrebné služby, služby pohrebiska a krematória.

**Hygienické opatrenia – Administratívna budova Strediska pietnych služieb:**

* vstup a pobyt do priestorov administratívnej budovy bude umožnený iba s riadne prekrytými hornými dýchacími cestami respirátorom (Vyhláška č. 262 ÚVZ SR),
* počet zákazníkov v jednom okamihu nesmie prekročiť koncentráciu 25 m2 na 1 zákazníka (neplatí pre deti 12 rokov v sprievode dospelej osoby),
* pri vstupe do priestorov administratívnej budovy bude pre vstupujúcich zabezpečená dezinfekcia na ruky alebo mu budú poskytnuté jednorazové rukavice,
* vykonávať časté vetranie priestorov s dezinfekciu dotykových plôch
* zachovávať odstupy pred vstupom do budovy v radoch min. 2 m od seba (neplatí pre osoby, ktoré žijú v jednej domácnosti).

**Hygienické opatrenia – pohrebiská:**

* vstup a pobyt do pohrebísk bude návštevníkom umožnený iba s riadne prekrytými hornými dýchacími cestami (nos a ústa) respirátorom alebo inou preventívnou ochrannou pomôckou (napr. rúško, šál, šatka atď.); neplatí, ak sú osoby, ktoré spolu nežijú v jednej domácnosti od seba vzdialené viac ako 2 metre (§ 2 a § 3 Vyhlášky č. 262 ÚVZ SR).

Prevádzkovateľ a zákazníci sú povinní dodržiavať opatrenia podľa tejto vyhlášky (§ 2 ods. 3 písm. e) vyhl. č. 263/2021 ÚVZ SR).